**DĖL ROKIŠKIO RAJONO SAVIVALBĖS TURTO PERDAVIMO BIRŽŲ RAJONO SAVIVALDYBĖS NUOSAVYBĖN**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 29 punktas, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 3 punktu, 27 straipsnio 1 dalies 7 punktu, Lietuvos Respublikos biudžetinių įstaigų įstatymo 10 straipsnio 1 dalimi, Pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo, patvirtinto Rokiškio rajono savivaldybės tarybos 2014 m. gruodžio 19 d. sprendimu Nr. TS-256 „Dėl Pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo patvirtinimo“, 5 punktu, atsižvelgdama į Rokiškio rajono kultūros ir sporto centro direktoriaus 2021 m. gegužės 13 d. įsakymą Nr. V-14 „Dėl lauko ledo ritulio aikštelės bortų perdavimo“, Biržų rajono savivaldybės administracijos 2021 m. rugpjūčio 30 d. raštą Nr. SN-1219 „Dėl ilgalaikio materialiojo turto perdavimo Biržų rajono savivaldybės nuosavybėn“ ir Biržų rajono savivaldybės tarybos 2021 m. rugpjūčio 26 d. sprendimą Nr. T-238 „Dėl sutikimo perimti ilgalaikį materialųjį turtą iš Rokiškio rajono savivaldybės ir jo perdavimo valdyti, naudoti ir disponuoti patikėjimo teise“, Rokiškio rajono savivaldybės taryba nusprendžia:

1. Perduoti Biržų rajono savivaldybei savivaldybės funkcijoms įgyvendinti – kūno kultūros ir sporto plėtojimo, gyventojų poilsio organizavimui, Rokiškio rajono savivaldybei nuosavybės teise priklausantį Rokiškio kūno kultūros ir sporto centro patikėjimo teise valdomą turtą: lauko ledo ritulio aikštelės bortus, inventorinis Nr. 01650570, turto įsigijimo vertė 2021 m. rugsėjo 30 d. – 12 538,23 Eur, turto likutinė vertė 2021 m. rugsėjo 30 d. – 0,00 Eur.
2. Įgalioti Rokiškio kūno kultūros ir sporto centro direktorių pasirašyti 1 punkte nurodyto turto perdavimo-priėmimo aktą.
3. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALBĖS TURTO PERDAVIMO BIRŽŲ RAJONO SAVIVALDYBĖS NUOSAVYBĖN“**

**AIŠKINAMASIS RAŠTAS**

2021 m. rugsėjo 6 d.

Rokiškis

**Sprendimo projekto tikslai ir uždaviniai.**

Perduoti Biržų rajono savivaldybei Rokiškio rajono savivaldybei priklausantį turtą.

**Teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 29 dalis, 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas), 20 straipsnio 2 dalies 3 punktas, 27 straipsnio 7 punktas, Lietuvos Respublikos biudžetinių įstaigų įstatymo 10 straipsnio 1 punktas.

**Sprendimo projekto esmė.**

Vadovaujantis Įstatymo 20 straipsnio 2 dalies 3 punktu ir 27 straipsnio 7 punktu savivaldybei nuosavybės teise priklausantis ir nereikalingas turtas gali būti perduodamas kitos savivaldybės nuosavybėn.

Atsižvelgiant į Rokiškio rajono kūno kultūros ir sporto centro direktoriaus 2021 m. gegužės 13 d. įsakymą Nr. V-14 „Dėl lauko ledo ritulio aikštelės bortų perdavimo“, kuriame nurodoma, kad jiems priklausantis turtas – ledo ritulio aiktelės bortai (toliau – Turtas) yra nereikalingi savivaldybės funkcijoms įgyvendinti ir vadovaujantis Įstatyme nurodytais turto valdymo principais (visuomenės nauda, efektyvumas, racionalumas, viešoji teisė) buvo išsiųstas pasiūlymas kitoms savivaldybėms dėl Turto perėmimo.

2021 m. rugpjūčio 30 d. buvo gautas raštas iš Biržų rajono savivaldybės administracijos bei Biržų rajono savivaldybės tarybos 2021 m. rugpjūčio 26 d. sprendimas Nr. T-238 „Dėl sutikimo perimti ilgalaikį materialųjį turtą iš Rokiškio rajono savivaldybės ir jo perdavimo valdyti, naudoti ir disponuoti patikėjimo teise“ su prašymu Turtą perduoti jų nuosavybėn, kuris bus naudojamas savarankiškajai savivaldybės funkcijai – kūno kultūros ir sporto plėtojimo, gyventojų poilsio organizavimo savivaldybių funkcijai įgyvendinti.

Siūlome perduoti Biržų rajono savivaldybei Turtą ir įgalioti Rokiškio rajono kūno kultūros ir sporto centro direktorių pasirašyti perdavimo aktą.

**Laukiami rezultatai.**

Efektyviai panaudotas Rokiškio rajono savivaldybei nereikalingas turtas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |